สวัสดีค่ะ ขอสอบถามหน่อยค่ะ พอดีน้องฉีดยาคุม แบบ 3 เดือน แล้วต้องการหยุด จะมีผลอะไรไหมค่ะ แต่ไม่มีอะไรกับแฟนนะคะ
สวัสดีค่ะ การใช้ยาคุมแบบฉีดทุก 3 เดือนนั้นเป็นการคุมกำเนิดที่มีประสิทธิภาพสูงมากในการป้องกันการตั้งครรภ์ ใช้ง่าย ฉีดแค่ 1 ครั้งและอยู่ได้ถึง 3 เดือน หากยังไม่พร้อมตั้งครรภ์และยังมีเพศสัมพันธ์ ให้กลับไปฉีดต่อตามแพทย์นัดแต่หากจะไม่มีเพศสัมพันธ์แล้วเป็นระยะเวลาหนึ่ง ต้องการหยุดฉีด ก็สามารถทำได้เลย ก็คือไม่ต้องไปในเข็มถัดไป ยาจะหมดฤทธิ์และกลับมามีการตกไข่และรอบเดือนตามปกติอีกภายในประมาณ 1-6 เดือน แต่หลังหยุดฉีดยาแล้ว สามารถตั้งครรภ์ได้ตามปกติ หากจะมีเพศสัมพันธ์หลังจากนี้ควรป้องกันด้วยถุงยางอนามัยร่วมด้วยทุกครั้ง